Leo Bokeriya: Islom Karimovni asrab qolishning imkoni yo‘q edi

Bakulev nomli yurak-qontomir jarrohligi ilmiy markazi direktori, Rossiya tibbiyot fanlari akademiyasi akademigi Leo Bokeriya O‘zbekistonning Birinchi Prezidenti Islom Karimov bilan bog‘liq xotiralarini o‘rtoqlashdi. Bu haqda “Jahon” axborot agentligi xabar bermoqda.

— Bu buyuk inson bilan shaxsan tanishlik  baxtiga muyassar bo‘lganman. 2004-yilda Prezidentning mehmoni sifatida qabul qilindim. Do‘stona muhitda o‘tgan uchrashuvda Islom Karimov mamlakat oldida turgan vazifalar va rivojlanish istiqbollari haqida gapirgandi.
Kelgusi uchrashuvimiz Butunjahon sog‘liqni saqlash tashkiloti Toshkentda o‘tkazgan perinatal davrdagi o‘lim holatlarini oldini olishga bag‘ishlangan forumga to‘g‘ri keldi. O‘zbekistonning do‘stlari baxtiga, mamlakatda bu boradagi vaziyat sobiq Ittifoqning ko‘plab respublikalariga qaraganda yaxshiroq bo‘lib chiqdi.
O‘tgan yili esa menga to‘satdan qo‘ng‘iroq qilib, Islom Karimov bilan yuz bergan holat haqida xabar berildi. Toshkentga uchib kelganimda hech narsaning iloji qolmagandi. Vaziyat aslida boshidan shunday bo‘lgan bo‘lsa kerak. Bu to‘satdan ro‘y bergan va qanday yakun topishi ma’lum dard edi.